
KRETINGOS RAJONO SAVIVALDYBĖS ADMINISTRACIJOS
DIREKTORIUS

ĮSAKYMAS
DĖL ILGALAIKIO MATERIALIOJO SAVIVALDYBĖS TURTO, PRIPAŽINTO NEREIKALINGU ARBA NETINKAMU (NEGALIMU) NAUDOTI, NURAŠYMO IR PARDAVIMO

2026 m. spalio     d. Nr. 
Kretinga

Vadovaudamasi Lietuvos Respublikos vietos savivaldos įstatymo 33 straipsnio 3 dalies 3 punktu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 26 straipsnio 1 dalies 8 punktu ir 4 dalimi, 27 straipsnio 1 dalies 4 punktu ir 2 dalies 6 punktu, Pripažinto nereikalingu arba netinkamu (negalimu) naudoti valstybės ir savivaldybių turto nurašymo, išardymo ir likvidavimo tvarkos aprašo, patvirtinto Lietuvos Respublikos Vyriausybės 2001 m. spalio 19 d. nutarimu Nr. 1250 „Dėl Pripažinto nereikalingu arba netinkamu (negalimu) naudoti valstybės ir savivaldybių turto nurašymo, išardymo ir likvidavimo tvarkos aprašo patvirtinimo“ (Lietuvos Respublikos Vyriausybės 2014 m. lapkričio 5 d. nutarimo Nr. 1228 redakcija), 7 punktu bei atsižvelgdama į Kretingos rajono savivaldybės administracijos direktoriaus 2023 m. lapkričio 10 d. įsakymu Nr. A1-661 sudarytos nereikalingo arba netinkamo (negalimo) naudoti Kretingos rajono savivaldybės ir patikėjimo teise valdomo valstybės turto pardavimo viešuose prekių aukcionuose informacinių technologijų priemonėmis komisijos 2026-10-16 posėdžio protokolo Nr. D8-2692 išvadą:
1. P r i p a ž į s t u nereikalingu arba netinkamu (negalimu) naudoti dėl fizinio ir funkcinio (technologiško) nusidėvėjimo, sugedusį savivaldybei nuosavybės teise priklausantį ilgalaikį materialųjį turtą, nurodytą 1 ir 2 prieduose.
2. N u s p r e n d ž i u:
2.1. nurašyti šio įsakymo 1 priede nurodytą turtą;
2.2. parduoti viešame prekių aukcione šio įsakymo 2 priede nurodytą turtą.
3. Į p a r e i g o j u Kretingos rajono savivaldybės administracijos Ūkio tarnybos vadovę Jūratę Pliuškienę būti atsakinga už 1 priede nurodyto turto likvidavimą bei pridavimą atliekų tvarkytojams teisės aktų nustatyta tvarka ir pateikti Savivaldybės administracijos Vietinio ūkio ir turto valdymo skyriui dokumentus apie nurašomo turto sunaikinimą.
4. N u s t a t a u, kad šis įsakymas gali būti skundžiamas Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka Lietuvos administracinių ginčų komisijos Klaipėdos apygardos skyriui (J. Janonio g. 24, Klaipėdoje) arba Lietuvos Respublikos administracinių bylų teisenos įstatymo nustatyta tvarka Regionų administracinio teismo Klaipėdos rūmams (Galinio Pylimo g. 9, Klaipėdoje) per vieną mėnesį nuo šio įsakymo paskelbimo arba įteikimo suinteresuotam asmeniui dienos.

Administracijos direktorė					     Vilma Preibienė

